Rudolf Clausius

Rudolf Julius Emmanuel CLAUSIUS (1822-1888) estis germana fiziko-kemiisto, matematikisto, pastro kiu enkondukis la koncepton pri entropio, starigis unuafoje en 1850, en ties baza verko pri Mekanika varmoteorioDie mechanische Wärmtheorie.The Mechanical Theory of Heat, la duan leĝon pri la termodinamiko, kaj studis la Teorion pri la Gaskinetiko kie li eksplikas la movon de la gasmolekuloj specife la averaĝan trairvojon de la partikloj. Reafirmante la Ciklon de Sadi Carnot (1796-1832), li atribuis pli da solideco, vereco al la varmoteorio kaj virialo.

 Biografio 
Li komencis la bazedukon en la lernejo de sia patro. Post kelkaj jaroj li studis en la gimnazio de Sĉecino. Klaŭzo diplomiĝis en la Universitato de Berlino, en 1844, kie li studis matematikon kaj fizikon kune kun Heinrich Gustav Magnus (1802-1870), Johann Peter Gustav Lejeune Dirichlet (1805-1859) kaj Jakob Steiner (1796-1863), interalie. Li ankaŭ studis historion kun Leopold von Ranke (1795-1886) en la Universitato de Lepsiko. 350ra|eta|maldekstra|La ok fondintoj de la TermodinamikoEn 1847, li ricevis sian diplomon pri doktoreco en la Universitato de Halle an der Saale kun la optikefektoj sur la teratmosfero. Li instruistis ĉe Gimnazio de Friedrichwerder. Tiuepoke li fariĝis profesoro pri Fiziko en la Reĝa Lernejo pri Artilerio kaj Ingenierado de Berlino kaj profesoro en la Universitato de Berlino. En 1855 li instruis en la Politeknika lernejo de Zuriko, en la Federala Svisa Instituto pri Tekonologio de Zuriko, kie li restis ĝis 1867. En tiu jaro li transloĝiĝis al Würzburg kaj post du jaroj al Bonno.

En 1870, dum la Pruso-franca Milito li organizis medicinan teamon. Li vundiĝis en batalo, kaj tio lasis lin kun porĉiama kriplaĵo. Dank'al siaj servoj, li estis omaĝita per la Ferkruca OrdenoDas Eiserne Kreuz.

Lia edzino, Adelheid Rimpham, mortis dumnaske, en 1875, kaj lasis al li ses infanojn. Li daŭre instruis sed la esplortempo fariĝis pli mallongaj. En 1886, li ree edziĝis al Sophie Sack kaj havis alian infanon. Post du jaroj, en la 24-a de aŭgusto 1888, li mortis en Bonno.

 Teori pri Varmo 
La doktoriĝa tezo de Rudolfo Klaŭzo pri Lumrefrakto asertas ke la ĉielo estas blua dumtage kaj posedas plurajn rugeĉajn nuancojn ĉe mateniĝo kaj suneliro (inter aliaj fenomenoj) pro lumaj reflekto kaj refraktado. Pli malfrue, Lordo Rayleigh (1842-1919) elmontris ke tiu fakto okazas pro la lumdissendo. Tamen, preter tiu teorio, Klaŭzo uzis metodikon multe pli matematikan ol kelkaj tiam uzis.

Lia plej fama verko, Über die bewegende Kraft der WärmePri la movoforto de la varmo. publikiĝis en 1850, pri la varmoteorio. En ĉi libro li elmontris ian kontraŭdiron inter la principo de Sadi Carnot kaj la koncepto pri energikonservado. Klaŭzo reformulis la du leĝojn pri la termodinamiko celante elimini la kontraŭdiron (la tria leĝo estis elmontrita de Walther Hermann Nernst (1864-1941), inter 1906 kaj 1912). Ĉi-verko igis lin fama en la scienca komunumo.

Laŭlonge de la jaro 1857, Klaŭzo kontribuis por la Teorio pri GaskinetikoTeorio pri Gaskinetiko post plibonigi la tre simplan kinetikan modelon de August Krönig (1822-1879), enkondukante molekulajn movojn pri translacio, rotacio kaj vibrado. En tiu laboro, li enkondukis la koncepton pri "averaĝa trairvojo de iu partiklo". Klaŭzo ankaŭ deduktis la interrilaton de Klaŭzo-KlapejronoEkvacio de Klaŭzo-Klapejrono en la termodinamiko. Ĉi-interrilato, kiu estas maniero karakterizi la fazotransiĝon inter du materistatoj, kiel la solida kaj la likva, estis origine disvolvita de Emilio Klapejrono (1799-1864), en 1834.

 Entropio 
En 1865, Klaŭzo formulis la unuan matematikan ekvacion kiel koncepto pri entropio, uzinte unuafoje tiun nomon. Li uzis la mezurunuon ne plu akcepteblan por la entropio: klaŭzo aŭ simbole Cl. Klaŭzo elektis la vorton "entropion" ĉar ties greka signifo estas "transformiga enhavo". Unu klaŭzo egalvaloras al unu kalorio/oC aŭ 4.1868 ĵuloj ĉiu kelvin (J/K).

 Elektita verkaro 
 Ueber das Wesen der Wärme, verglichen mit Licht und Schall: Ein populärer ..., 1857
 Ueber die Wärmeleitung gasförmiger Körper, 1862
 Ueber die Anwendung des Satzes von der Aequivalenz der Verwandlungen auf die ..., 1862
 Abhandlungen über die mechanische Wärmetheorie, 1864
 Ueber verschiedene für die Anwendung bequeme Formen der Hauptgleichungen der ..., 1865
 Über den zweiten Hauptsatz der mechanischen Wärmetheorie. Ein Vortrag, etc, 1867
 Die Potentialfunction und das Potential: Ein Beitrag zur mathematischen Physik, 1867
 Théorie mécanique de la chaleur, 1868, Rudolf Clausius,F. Folie
 De la fonction potentielle et du potentiel, 1870

 Literaturo 

 Personensuche
 WorldCat Identities
 Neue Deutsche Biographie
 Allgemeine Deutsche Biographie
 Bibliothèque Nationale de France
 Brasil Escola
 Universitato de Sankta Andrews
 Encyclopædia Britannica
 Biografías y Vidas
 Encyclopedia.com
 NNDB
 Hmolpedia
 Asme
 Scienza per tutti 
 New World Encyclopedia
 Ciência dos Materiais
 Infoplease
 The encyclopedia of Earth
 Mathematics Genealogy Project
 Wikisource
 Principles of Soil and Plant Water Relations, M.B. Kirkham
 The Scientific Letters and Papers of James Clerk ..., Volume 3;Volumes 1874-1879, James Clerk Maxwell
 História Ilustrada da Ciência, Colin A. Ronan

 Youtube 
 Thermodynamics (part 1)
 Entropy
 What is Entropy
 Second Law of Thermodynamics

 Vidu ankaŭ 

 Referencoj 

Kategorio:Germanaj matematikistoj
Kategorio:Germanaj fizikistoj
Kategorio:Germanaj kemiistoj
Kategorio:Termodinamikistoj
Kategorio:Membroj de la Reĝa Sveda Akademio de Sciencoj
Kategorio:Universitato de Halle
Kategorio:Homoj de la Francia-Prusia milito
Kategorio:Teoriaj fizikistoj
Kategorio:Prusaj militistoj